**Ministru kabineta rīkojuma projekta „Par valsts meža zemes nodošanu Jūrmalas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Finanšu ministrijai nodot bez atlīdzības Jūrmalas pilsētas pašvaldības īpašumā valsts meža zemi – valsts nekustamo īpašumu „Lielupe 1005” (nekustamā īpašuma kadastra Nr.1300 004 1005) – zemes vienību 5,8678 ha platībā Jūrmalā, lai to izmantotu pašvaldības autonomās funkcijas īstenošanai – ceļu būvniecībai (atjaunošanai un uzturēšanai) un mežaparka uzturēšanai. Projekts stāsies spēkā pēc tā pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 44. panta ceturtās daļas 2. punkta “a” un “d” apakšpunkts, Aizsargjoslu likuma 36.panta trešās daļas 1.punkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.  Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums.  Aizsargjoslu likuma 36. panta trešās daļas 1.punkts nosaka, ka krasta kāpu aizsargjoslā un pludmalē papildus šā panta pirmajā un otrajā daļā minētajam aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.  Saskaņā ar Meža likuma 44. panta ceturtās daļas 2. punkta „a” un “d” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto konkrētu pašvaldības autonomo funkciju veikšanai - ceļu būvniecībai un mežaparku ierīkošanai un uzturēšanai pilsētu un ciemu teritorijās. Minētā pašvaldības autonomās funkcijas atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana; parku, skvēru un zaļo zonu ierīkošana un uzturēšana. Būvniecības likuma 1. panta 12. punkts nosaka, ka būvniecība ir visu veidu būvju projektēšana un būvdarbi. Savukārt šī panta 2. punkts nosaka, ka būvdarbi ir būvniecības procesa sastāvdaļa, darbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu.  Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.  Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – Noteikumi Nr.776).  Finanšu ministrija atbilstoši Noteikumiem Nr.776 izvērtēja Jūrmalas pilsētas pašvaldības iesniegtos dokumentus valsts meža zemes atsavināšanai.  Jūrmalas pilsētas dome (turpmāk – Dome) ar 2018.gada 28.maija vēstuli Nr.1.1-19/1936 ir nosūtījusi Finanšu ministrijai un valsts akciju sabiedrībai “Valsts nekustamie īpašumi” (turpmāk – VNĪ) Domes 2018.gada 24.maija lēmumu Nr.282 “Par zemes vienības Lielupe 1005, Jūrmalā nodošanu Jūrmalas pilsētas pašvaldībai” (turpmāk – Domes lēmums).  Nekustamais īpašums “Lielupe 1005” (nekustamā īpašuma kadastra Nr.1300 004 1005) Jūrmalā, kas sastāv no zemes vienības (zemes vienības kadastra apzīmējums 1300 004 1005), ierakstīts Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.5917 uz valsts vārda Finanšu ministrijas personā (lēmums 05.04.2012).  Saskaņā ar NĪVKIS datiem zemes vienības lietošanas mērķis 0201 – zeme, uz kuras galvenā saimnieciskā darbība ir mežsaimniecība un visu zemes vienības platību atbilstoši zemes vienību platību sadalījumam pa lietošanas veidiem aizņem zemes lietojuma veids „mežu platība”.  Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma kadastrālā vērtība uz 01.01.2018. ir 9 858 *euro*, saskaņā ar Valsts meža dienesta sniegtajiem datiem mežaudzes pilnā vērtība uz 17.01.2018. ir 17 390,94 *euro*.  Saskaņā ar NĪVKIS datiem zemes vienībai noteikti apgrūtinājumi:   * Baltijas jūras un Rīgas jūras līča krasta kāpu vides un dabas resursu aizsardzības aizsargjoslas teritorija 5,8678 ha platībā; * Mežu vides un dabas resursu aizsardzības aizsargjoslas ap pilsētu teritorija 5,8678 ha platībā; * Bez zemesgabala iežogošanas; * Bez apbūves tiesībām.   Saskaņā ar ierakstiem un pārgrozījumiem Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.5917 uz nekustamo īpašumu nostiprināts servitūts – gaismas tiesība – par labu nekustamajam īpašumam Bulduru prospekts 47, Jūrmala, Jūrmalas pilsētas zemesgrāmatas nodalījuma Nr.219. Pamats: 2015.gada 10.decembra līgums par gaismas servitūta nodibināšanu.  Uz zemes vienības atrodas būve – Gājēju iela Lielupe 1005 (būves kadastra apzīmējums 1300 004 1005 001), kas ietilpst nekustamā īpašuma (nekustamā īpašuma kadastra Nr. 1300 504 0023) sastāvā un kas ierakstīts Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.100000577093 uz Jūrmalas pilsētas pašvaldības vārda (lēmums 11.04.2018.). Saskaņā ar NĪVKIS datiem būves galvenais lietošanas veids 2112 – ielas, ceļi un laukumi, un būves platība – 1777,50 m2.  Ņemot vērā, ka uz valsts zemes vienības atrodas pašvaldības īpašumā esoša būve, VNĪ ar 06.09.2018. vēstuli Nr.4/3-2/11432 Jūrmalas pilsētas pašvaldībai ir nosūtījusi “Apbūvēta zemesgabala Lielupe 1005, Jūrmalā, nomas līguma projektu”. Jūrmalas pilsētas pašvaldība ar 2018.gada 29.novembra vēstuli Nr.1.1-19/4500 atteikusies slēgt nomas līgumu, aicinot nodot zemes vienību bezatlīdzības lietošanā līdz Ministru kabineta lēmuma pieņemšanai par zemes vienības nodošanu bez atlīdzības pašvaldības īpašumā.  Domes lēmumā atzīts, ka uz Latvijas valsts Finanšu ministrijas vārda reģistrētā zemes vienība ir nepieciešama Jūrmalas pilsētas pašvaldībai piederošās būves uzturēšanai, likuma “Par pašvaldībām” 15.panta pirmās daļas 2.punktā minētās pašvaldības autonomās funkcijas izpildes nodrošināšanai un lūgts Finanšu ministriju sagatavot Ministru kabineta rīkojuma projektu par zemes vienības nodošanu bez atlīdzības Jūrmalas pilsētas pašvaldības īpašumā.  Pašvaldības īpašumā esošās inženierbūves - Gājēju iela Lielupe 1005 – izvietojums dabā un tās galvenie parametri atspoguļoti NĪVKIS datos.  Atbilstoši Domes 26.10.2018. vēstulē Nr.1.1-25/4015 un 29.11.2018. vēstulē Nr.1.1.-19/4500 sniegtajai informācijai, saskaņā ar Jūrmalas pilsētas teritorijas plānojumu, kas apstiprināts ar Domes 2012.gada 11.oktobra saistošajiem noteikumiem Nr.42 „Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Domes 2016.gada 24.marta saistošajiem noteikumiem Nr.8 „Par Jūrmalas pilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” (turpmāk – Saistošie noteikumi Nr.8), zemes vienība atrodas daļēji dabas un apstādījumu teritorijā (funkcionālā zona, ko nosaka, lai nodrošinātu rekreācijas, sporta, tūrisma, kvalitatīvas dabas un kultūrvides u.tml. funkciju īstenošanu dabas vai daļēji pārveidotās dabas teritorijās, ietverot ar attiecīgo funkciju saistītās ēkas un inženierbūves) un transporta infrastruktūras teritorijā (funkcionālā zona, ko nosaka, lai nodrošinātu visu veidu transportlīdzekļu un gājēju satiksmei nepieciešamo infrastruktūru, kā arī lai nodrošinātu lidostu un ostu uzņēmumu darbību un attīstībai nepieciešamo teritorijas organizāciju un inženiertehnisko apgādi). Jāņem vērā, ka uz zemes vienības atrodas ne tikai pašvaldības inženierbūve – gājēju iela Lielupe 1005 (kadastra apzīmējums 1300 004 1005 001), bet arī veloceliņš un citas pašvaldības ielas (10. un 12. līnija), kas nodrošina jebkurai personai piekļūšanu Lielupes pludmalei un Rīgas jūras līcim. Tāpat ir jāņem vērā, ka kopā ar Jūrmalas pilsētas pašvaldības īpašumā esošām zemes vienībām (kadastra apzīmējumi 1300 007 1003, 1300 007 1004, 1300 004 1009, 1300 004 1001, 1300 004 1018, 1300 004 1008, 1300 004 1007) zemes vienība veido vienotu mežaparku Rīgas jūras līča piekrastes krasta kāpu teritorijā, kuru sabiedrības locekļi izmanto rekreācijai. Uz zemes vienības Lielupe 1005, Jūrmalā, atrodas 10. līnijas un 12. līnijas noejas uz jūru. 10.līnijas un 12. līnijas nav inženierbūves “Gājēju iela Lielupe 1005” sastāvā. Teritorijas plānojumā inženierbūve “Gājēju iela Lielupe 1005” un 10. līnijas, 12. līnijas noejas atrodas sarkano līniju robežās un Transporta infrastruktūras teritorijā. Atbilstoši Ministru kabineta 2013.gada 30. aprīļa noteikumu Nr.240 „Vispārīgie teritorijas plānošanas, izmantošanas un apbūves noteikumi” 83. punktam, jaunveidojamas ielas izdala kā atsevišķas zemes vienības. Saskaņā ar Jūrmalas teritorijas izmantošanas un apbūves noteikumu 21. punktu, zemes vienību dalīšana Rīgas jūras līča krasta kāpu aizsargjoslā pamatojama, izstrādājot detālplānojumu. Izdalot sarkanās līnijas atsevišķā jaunveidojamā zemes vienībā, zemes vienības Lielupe 1005, Jūrmalā, dabas teritorija sadalīsies astoņās zemes vienībās (sk. pielikumā). Dome norāda, ka sarkano līniju izdalīšana atsevišķā zemes vienībā ir iespējama tikai izstrādājot detālplānojumu, kas ir samērā dārgs un laikietilpīgs process, šāda rīcība gan no pašvaldības, gan valsts puses neatbildīs Publiskas personas finanšu līdzekļu un mantas izšķērdēšanas novēršanas likuma 3.pnata 1.punktā noteiktajam, ka publiska persona rīkojas ar finanšu līdzekļiem un mantu lietderīgi, tas ir: rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Saskaņā ar Piekrastes plānojuma antropogēnās slodzes izvērtējuma datiem Lielupes pludmale ir atzīmēta kā *ļoti apmeklēta,* līdz ar to, meža teritorijā nonāk arī atkritumi, kuru savākšanu nodrošina pašvaldība. Lai uzlabotu pilsētvides ainavu, Dome 2018.gada jūlijā veica teritorijas sakopšanas darbus – atvasāju nopļaušanu kāpu zonā gar centrālo gājēju taku un izejām uz jūru visos zemesgabalos no Vienības prospekta līdz 13. līnijai. Ņemot vērā iepriekš minēto, pašvaldības autonomo funkciju pildīšanai ir nepieciešama visa zemes vienība Lielupe 1005, Jūrmalā, jo tā nav tikai saistīta ar inženierbūves Gājēju iela Lielupe 1005, Jūrmalā, uzturēšanu un uzkopšanu, Dome šos darbus veic visas zemes vienības Lielupe 1005, Jūrmalā, robežās – 10. līnijas un 12. līnijas noejās uz jūru, kā arī uzturot meža parku atbilstoši apsaimniekošanas noteikumiem.  Atbilstoši Domes 05.02.2019. vēstulē Nr.1.1-19/672 sniegtajai informācijai, Meža likuma 383.pants noteic, ka parku un mežaparku izveido vietējā pašvaldība pēc vienošanās ar zemes īpašnieku, izdodot saistošos noteikumus par konkrēta parka vai mežaparka izveidošanu, apsaimniekošanu un aizsardzību. Saistošos noteikumus vietējā pašvaldība saskaņo ar zemes īpašnieku, ja mežaparku izveido ārpus pašvaldības zemes, un ar Dabas aizsardzības pārvaldi, ja parku vai mežaparku izveido īpaši aizsargājamā dabas teritorijā.  Dome informē, ka ar Jūrmalas pilsētas Zemes komisijas 1998.gada 21. augusta lēmumu Nr.1478 „Par zemesgabala izveidošanu Jūrmalā, Lielupe 1005” izveidots valstij piekrītošs zemesgabals Lielupe 1005, Jūrmalā, ar kopējo platību 58678 m2, Jūrmalas pilsētas parkmeža apsaimniekošanai, nosakot apgrūtinājumu – ievērot meža apsaimniekošanas noteikumus.  Dome ir pieņēmusi 2012.gada 22. novembra saistošos noteikumus Nr.46 „Jūrmalas pilsētas apstādījumu apsaimniekošana un aizsardzība”, saskaņā ar kuriem notiek arī mežaparku apsaimniekošana un aizsardzība visā Jūrmalas pilsētas administratīvajā teritorijā.  Jūrmalas pilsētas pašvaldība pēc valsts meža zemes pārņemšanas īpašumā, atbilstoši Meža likuma 38.3 pantā noteiktajam, izdos pašvaldības saistošos noteikumus par konkrētā mežaparka izveidošanu, apsaimniekošanu un aizsardzību.  Ņemot vērā to, ka zemes vienība nepieciešama Jūrmalas pilsētas pašvaldībai esošas inženierbūves – ceļa – uzturēšanai un atjaunošanai, un šobrīd nav plānota jauna ceļa būvniecība vai esoša paplašināšana, kā arī zemes vienība nepieciešama esoša mežaparka uzturēšanai, tad Jūrmalas pilsētas pašvaldībai nav nepieciešams iesniegt Noteikumu Nr.776 5.3. un 5.4.apakšpunktā un 8.punktā minētos dokumentus.  VNĪ Īpašumu izvērtēšanas komisija 2018.gada 1.jūnijā (prot. Nr.IZKP-18/21 4.1.punkts) konceptuāli atbalstīja nekustamā īpašuma “Lielupe 1005” (nekustamā īpašuma kadastra Nr.1300 004 1005) Jūrmalā, nodošanu bez atlīdzības Jūrmalas pilsētas pašvaldības īpašumā pašvaldības funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecību, rekonstruēšanu un uzturēšanu; ielu, laukumu un citu publiskai lietošanai paredzēto teritoriju apgaismošanu; parku, skvēru un zaļo zonu ierīkošanu un uzturēšanu) – realizēšanai un sagatavot attiecīgu Ministru kabineta rīkojuma projektu. Pieņemot lēmumu par nekustamā īpašuma atsavināšanu VNĪ Īpašumu izvērtēšanas komisija ņēma vērā:  - nekustamā īpašuma tirgus situāciju un izmantošanas iespējas: uz nekustamā īpašuma atrodas Jūrmalas pilsētas pašvaldības īpašumā esoša inženierbūve. Tā kā meža zemes apsaimniekošana nav raksturīga Finanšu ministrijas funkcija, tas nav nepieciešams Finanšu ministrijai tās funkciju nodrošināšanai, kā arī nav izmantojams VNĪ saimnieciskās darbības veikšanai;  - VNĪ nekustamā īpašuma portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā to, ka nekustamā īpašuma sastāvā ir valsts meža zeme, tas atrodas Baltijas jūras un Rīgas jūras līča krasta kāpu vides un dabas resursu aizsardzības aizsargjoslas teritorijā, uz tā atrodas pašvaldības īpašumā esoša būve, pastāv likumiski šķēršļi nekustamo īpašumu atsavināt izsolē.  Uz zemes vienību nav attiecināms Aizsargjoslu likuma 36.panta trešās daļas 1.punktā minētais valsts zemes atsavināšanas aizliegums, jo krasta kāpu aizsargjoslā esošā valsts zemes vienība tiek atsavināta pašvaldībai, kuras īpašuma tiesības uz valsts zemes vienības esošo būvi ir nostiprinātas zemesgrāmatā.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Personas dati apstrādāti, ņemot vērā nepieciešamību projektam pievienot paskaidrojošos materiālus, tostarp Līgumu par gaismas servitūta nodibināšanu, kas apgrūtina Jūrmalas pilsētas pašvaldībai nododamo nekustamo īpašumu “Lielupe 1005” (nekustamā īpašuma kadastra Nr.1300 004 1005) Jūrmalā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, VNĪ, Jūrmalas pilsētas pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Jūrmalas pilsētas pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2019. gads** | | Turpmākie trīs gadi (tūkst.euro) | | |
| **2020.** | **2021.** | **2022.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu | Izmaiņas, salīdzinot ar kārtējo (2019.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Jūrmalas pilsētas pašvaldībai radīsies izdevumi saistībā ar īpašuma tiesību uz nekustamo īpašumu nostiprināšanu zemesgrāmatā. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmuo** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ), Jūrmalas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Īpašuma tiesību maiņas rezultātā zemesgrāmatā ierakstītās atzīmes un ieraksti par atsavināmā valsts nekustamā īpašuma apgrūtinājumiem paliks negrozīti un saistoši jaunajam nekustamā īpašuma ieguvējam. Papildus Jūrmalas pilsētas pašvaldībai, nostiprinot zemesgrāmatā īpašuma tiesības uz nekustamajiem īpašumiem, norādāms, ka īpašuma tiesības nostiprinātas uz laiku, kamēr Jūrmalas pilsētas pašvaldība nodrošina rīkojuma 1. punktā minēto funkciju īstenošanu un ierakstāma atzīme par aizliegumu atsavināt nekustamo īpašumu un apgrūtināt to ar hipotēku. |

Finanšu ministrs J.Reirs

Tupiņa 67024679

Arta.Tupina@vni.lv